সত্যেন্দ্রনাথ বসু
১৮৯৪ খ্রিস্টাব্দে ১ জানুয়ারি উত্তর কলকাতার গোয়া বাগান অঞ্চলে স্কটিশ চার্চ কলেজিয়েট স্কুলের পাশে ২২ নম্বর ঈশ্বর মিত্র লেনে সত্যেন্দ্রনাথ বসুর জন্ম। তাঁর পরিবারের আদি নিবাস ২৪ পরগণার কাঁড়োপাড়ার সন্নিকটে বড়োজাগুলিয়া গ্রামে। তাঁর পিতা সুরেন্দ্রনাথ বসু ছিলেন পূর্ব ভারতীয় রেলওয়ের হিসাবরক্ষক এবং মাতা আমোদিনী দেবী ছিলেন আলিপুরের খ্যাতনামা ব্যবহারজীবী মতিলাল রায়চৌধুরীর কন্যা। সত্যেন্দ্রানাথ বসু সাত ভাইবোনের মধ্যে সবার বড়।etastfzse
তারানাথ
তারানাথ ১৫৭৫ খ্রিষ্টাব্দে তিব্বতের খা-রাগ () নামক স্থানে জন্মগ্রহণ করেন। চার বছর বয়সে তাঁকে ছোস-লুং-ব্যাং-র্ত্সে () বৌদ্ধবিহারে নিয়ে আসা হয় এবং সেখানে তাঁকে আনুষ্ঠানিকভাবে কুন-দ্গা'-গ্রোল-ম্ছোগ () জো-নাং বৌদ্ধবিহারের চব্বিশতম প্রধানের পুনর্জন্ম বলে চিহ্নিত করা হয়। এরপর তিনি কুন-দ্গা'-গ্রোল-ম্ছোগের বিভিন্ন শিষ্যের নিকট বিভিন্ন বিষয়ে শিক্ষালাভ করেন, যেমন ব্যাম্স-পা-ল্হুন-গ্রুব () সূত্র ও তন্ত্র সম্বন্ধে, র্দো-রিং-কুন-দ্গা'-র্গ্যাল-ম্ত্শান () মার্গফল সম্বন্ধে, ব্রাগ-স্তোদ-পা-ল্হা-দ্বাং-গ্রাগ্স-পা () নারো পার ছয় যোগ ও মহামুদ্রা সম্বন্ধে এবং কুন-দ্গা'-দ্পাল-ব্জাং () নামক জো-নাং বৌদ্ধবিহারের পঁচিশতম প্রধান ও লুং-রিগ্স-র্গ্যা-ম্ত্শো () তাঁকে কালচক্র সম্বন্ধে শিক্ষাদান করেন। চৌদ্দ বছর বয়স থেকে ভারতীয় পন্ডিত বুদ্ধগুপ্তনাথের নিকট শিক্ষা গ্রহণ করেন। এছাড়াও বলভদ্র, নির্বাণশ্রী, পূর্ণানন্দ, পূর্ণবজ্র এবং কৃষ্ণভদ্র নামক ভারতীয় পন্ডিতরাও তাঁকে শিক্ষাদান করেন ও সংস্কৃত বৌদ্ধগ্রন্থগুলির তিব্বতী অনুবাদে সহায়তা করেন।